
Λήψη μέτρων πυροπροστασίας σε αποθήκες. 


Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α. Τις διατάξεις του άρθρου 1 του Ν. 616/1977 «Περί 
εκδόσεως Πυροσβεστικών Διατάξεων» (Α' 166). 

β. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

γ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

2. Καθορίζουμε τα ελάχιστα προληπτικά και κατασταλ¬ 
τικά μέτρα και μέσα πυροπροστασίας σε ανεξάρτητες 
αποθήκες με σκοπό τη πρόληψη και αποτροπή πυρκαγιών 
και ατυχημάτων καθώς και τη διάσωση ατόμων και υλικών 
αγαθών που βρίσκονται ή διακινούνται μέσα σ’ αυτές, ως 
εξής: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 

1.1 Χώροι στους οποίους έχει εφαρμογή η παρούσα διά¬ 
ταξη θεωρούνται οι ανεξάρτητες αποθήκες που βρίσκο¬ 
νται σε κτίρια ή τμήματα κτιρίων καθώς και σε υπαίθριους 
ή υμιϋπαίθριους χώρους κτιρίων και οικοπέδων, στις 
οποίες αποθηκεύονται ή μεσω των οποίων διακινούνται 
πρώτες ύλες ή άλλα αγαθά και για τα οποία κτίρια ή τμή¬ 
ματα αυτών έχει εκδοθεί οικοδομική άδεια πριν από την 
έναρξη ισχύος του Π.Δ. 71/1988 (Α' 32). 

1.2 Οι διατάξεις της παρούσας δεν έχουν εφαρμογή σε 
αποθήκες που εμπίπτουν στις παρακάτω διατάξεις: 


α. Του Π.Δ. 71 /1988 (Α 32) «Κανονισμός πυροπροστα¬ 
σίας των κτιρίων». 

β. Την Κ.Υ.Α. 5905/Φ15/839/1995 (Β' 611) «Λήψη μέ¬ 
τρων πυροπροστασίας στις βιομηχανικές-βιοτεχνικές 
εγκαταστάσεις και αποθήκες αυτών καθώς και αποθήκες 
ευφλέκτων και εκρηκτικών υλών». 

γ. Την Κ.Υ.Α. 7376/1991 (Β’ 386) «λήψη μέτρων και μέ¬ 
σων πυροπροστασίας στις εγκαταστάσεις ανάμειξης, συ- 
σκευασίας και αποθήκευσης λιπαντικών ελαίων και λι¬ 
πών». 

δ. Της Κ.Υ.Α. Δ7/Φ1/4817/1990 (Β’ 188) «λήψη μέ¬ 
τρων πυροπροστασίας στις εγκαταστάσεις μεταλλείων και 
λατομείων». 

ε. Της Κ.Υ.Α. 3329/15.2.1989 (Β' 132) «κανονισμός για 
την παραγωγή, αποθήκευση και διάθεση σε κατανάλωση 
εκρηκτικών υλών» και 

στ. Στις εγκαταστάσεις αποθήκευσης υγρών καυσίμων και 
υγραερίων. 

Άρθρο 2 

2.1. Οι αποθήκες του άρθρου 1 της παρούσας, εντάσ¬ 
σονται από άποψη κινδύνου πυρκαγιάς, ανάλογα με τα 
αποθηκευόμενα υλικά, σε κατηγορίες ως ακολούθως: 

Ζο (Άκαυστα υλικά) 

Ζ, (Χαμηλού βαθμού κινδύνου): Πυροθερμικό φορτίο 
< 1000 Μϋ/π>2 

Ζ 2 (Μέσου βαθμού κινδύνου): Πυροθερμικό φορτίο: 
1000 - 2000 Μϋ/Γπ2 

Ζ 3 (Υψηλού βαθμού κινδύνου): Πυροθερμικό φορτίο 
> 2000 Μϋ/π>2 

2.2 Στα συνημμένα Παραρτήματα Α και Β, που αποτε¬ 
λούν αναπόσπαστο μέρος της παρούσας, παρέχονται 
στοιχεία αντίστοιχα: 

- Υπολογισμού της μέσης πυκνότητας του πυροθερμι- 
κού φορτίου. 

- Αποθηκευομένων υλικών που εντάσσονται στην κατη¬ 
γορία Ζς. 

ΚΕΦΑΛΑΙΟ Β' 

ΔΟΜΙΚΗ ΠΥΡΟΠΡΟΣΤΑΣΙΑ 
Άρθρο 3 

Οδεύσεις διαφυγής 

3.1 Πλάτος οδεύσεων διαφυγής 

Σε όλες τις αποθήκες επιβάλλεται να υπάρχουν οι απαι- 





1624 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ} 


τούμενες οδεύσεις διαφυγής για την ασφαλή απομά¬ 
κρυνση των ατόμων που βρίσκονται σ' αυτές, σε περί¬ 
πτωση έκτακτης ανάγκης, από κάθε σημείο των αποθη¬ 
κών. 

Το ελάχιστο πλάτος των οδεύσεων ορίζεται σε 0.90 του 
μέτρου. 

3.2 Έξοδοι κινδύνου 

3.2.1 Γενικά απαιτούνται δύο τουλάχιστον έξοδοι κινδύ¬ 
νου, τοποθετημένες σε θέσεις απομακρυσμένες μεταξύ 
τους. 

Επιτρέπεται μόνο μία έξοδος κινδύνου: 

- Σε όλες τις αποθήκες με συνολικό εμβαδό μέχρι 200 
τετρ. μέτρα. 

- Σε αποθήκες της κατηγορίας Ζο, Ζ, και Ζ 2 εφόσον βρί¬ 
σκονται στο ισόγειο κτιρίων και έχουν συνολικό εμ¬ 
βαδό μέχρι 1000 τετραγωνικά μέτρα. 

Σε αποθήκες της κατηγορίας Ζ 3 με εμβαδό μεγαλύτερο 
από 3000 τετραγωνικά μέτρα επιβάλλεται η ύπαρξη τριών 
εξόδων κινδύνου. 

3.2.2 Το πλάτος των τελικών εξόδων ορίζεται ως εξής: 

* Όπου επιβάλλεται μία (1) τελική έξοδος αυτή πρέπει 
να έχει πλάτος ατουλάχιστον 1.20 μέτρα. Κατ’ εξαί¬ 
ρεση σε αποθήκες με εμβαδό μικρότερο των 200 τετ. 
μέτρων επιτρέπεται η τελική έξοδος να έχει πλάτος 
τουλάχιστον 0.90 του μέτρου. 

* Όπου επιβάλλονται δύο (2) τελικές έξοδοι, η μία (1) 
πρέπει να έχει πλάτος τουλάχιστον 1.20 μέτρα και η 
άλλη 0.90 του μέτρου. 

* Όπου επιβάλλονται τρεις τελικές έξοδοι, η μία (1) πρέ¬ 
πει να έχει πλάτος 1.20 μέτρα και οι άλλες δύο (2) πρέ¬ 
πει να έχουν ελάχιστο πλάτος 0.90 του μέτρου η κάθε- 
μιά. 

3.3. Φωτισμός ασφαλείας 

Σε όλες τις αποθήκες πρέπει να υπάρχει φωτιμός 
ασφαλείας στις οδεύσεις διαφυγής. 

Εξαιρούνται οι αποθήκες εφόσον χρησιμοποιούνται 
μόνο στη διάρκεια της ημέρας και έχουν ικανοποιητικό 
φυσικό φωτισμό. 

Ο φωτισμός των οδεύσεων διαφυγής (τεχνητός ή φυσι¬ 
κός) πρέπει να είναι συνεχής στο χρονικό διάστημα που το 
κτίριο βρίσκεται σε λειτουργία παρέχοντας την ελάχιστη 
ένταση φωτισμού των 15 Ιυχ. 

Ο τεχνητός φωτισμός πρέπει να τροφοδοτείται από σί¬ 
γουρες πηγές ενέργειας, όπως ηλεκτρικό ρεύμα από 
Δ.Ε.Η. Η χρήση φωτιστικών σωμάτων που λειτουργούν με 
συσσωρευτές και η χρήση φορητών στοιχείων απαγορευέ- 
ται να χρησιμοποιούνται για τον κανονικό φωτισμό των 
οδεύσεων διαφυγής. Επιτρέπεται όμως να χρησιμοποιη¬ 
θούν ως βοηθητική πηγή ενέργειας για τον φωτισμό 
ασφαλείας. 

Η διακοπή του φωτισμού, στη διάρκεια αλλαγής από μια 
πηγή ενέργειας σε άλλη, δν πρέπει να υπερβαίνει τα 10 
δευτερόλεπτα. 

Ο φωτισμός ασφαλείας πρέπει να τροφοδοτείται από 
σίγουρη εφεδρική πηγή ενέργειας, έτσι ώστε να εξασφα¬ 
λίζεται σε όλα τα σημεία του δαπέδου των οδεύσεων δια¬ 
φυγής η ελάχιστη τιμή των 10 Ιυχ, μετρούμενη στη στάθμη 
του δαπέδου. 

Το σύστημα του φωτισμού ασφαλείας πρέπει να διατη¬ 
ρεί τον προβλεπόμενο φωτισμό για 30’ της ώρας τουλάχι¬ 
στον, σε περίπτωση διακοπής του κανονικού φωτισμού. 


3.4. Σήμανση 

Σε όλες τις αποθήκες επιβάλλεται σήμανση των οδεύ¬ 
σεων διαφυγής και των σεξόδων κινδύνου. 

Η σήμανση πρέπει να είναι σύμφωνη με τις διατάξεις 
του προεδρικού Δ/τος 422/8.6.1979 «περί συστήματος 
σηματοδοτήσεως ασφαλείας στους χώρους εργασίας» (Α’ 
128). 

Αρθρο 4 

Διαμερισματοποίηση - Δείκτες πυραντίστασης 

4.1 Τα κτίρια ή τμήματα κτιρίων που χρησιμοποιούνται 
ως αποθήκες, πρέπει να αποτελούν ξεχωριστά πυροδια- 
μερίσματα. 

Τα φέροντα δομικά στοιχεία καθώς και όλα τα δομικά 
στοιχεία του περιβλήματος των πυροδιαμερισμάτων, πρέ¬ 
πει να έχουν ελάχιστο δείκτη πυραντίστασης ανάλογα με 
την περίπτωση, σύμφωνα με τον παρακάτω Πίνακα 4.1. 

ΠΙΝΑΚΑΣ 4.1 

ΕΛΑΧΙΣΤΟΙ ΕΠΙΤΡΕΠΟΜΕΝΟΙ ΔΕΙΚΤΕΣ 
ΠΥΡΑΝΤΙΣΤΑΣΗΣ 

ΑΠΟΘΗΚΕΣ Μονώροφες Πολυώροφες Υπόγειες Εγκατάσταση 

ΚΑΤΗΓΟΡΙΑ καχαιοντιτήρων 

ΚΙΝΔΥΝΟΥ (συντελεστής)* 

Ζο 

Ζ 1 30 λεπτά 60 λεπτά 90 λεπτά 0,5 

Ζ 2 60 λεπτά 90 λεπτά 120 λεπτά 0,5 

Ζ 3 90 λεπτά 120 λεπτά 150 λεπτά 0,5 

* Συντελεστής μείωσης για κάθε περίπτωση 

4.2 Το μέγιστο εμβαδό πυροδιαμερίσματος αποθηκών, 
δίνεται ανάλογα με την περίπτωση, στον παρακάτω Πί¬ 
νακα 4.2. 

ΠΙΝΑΚΑΣ 4.2 

ΜΕΓΙΣΤΟ ΕΜΒΑΔΟ ΠΥΡΟΔΙΑΜΕΡΙΣΜΑΤΟΣ 


ΑΓΙΟΘΗΚΕΣ Μονώροφες Πολυώροφες Υπόγειες Εγκατάσταση 
ΚΑΤΗΓΟΡΙΑ καταιονητήρων 

ΚΙΝΔΥΝΟΥ (συντελεστής)* 

Ζο 

Ζ 1 3.000 τ,μ. 800 τ.μ. 500 τ.μ. 4.0 

Ζ 2 3.000 τ.μ. 800 τ.μ. 500 τ.μ. 2.0 

Ζ 3 1.500 τ.μ. 500 τ.μ. 300 τ.μ. 2.0 


* Συντελεστής αύξησης για κάθε περίπτωση 

Επίσης ο όγκος του πυροδιαμερίσματος των αποθηκών 
δεν επιτρέπεται να ξεπερνά: 

Μονόροφες: 15.000 κυβ. μέτρα 
Πολυάροφες: 3.200 κυβ. μέτρα 

4.3. Από τις απαιτήσεις των παραπάνω παραγρ. 4.1 και 

4.2 απαλλάσσονται αποθήκες που βρίσκονται εκτός κα- 
τοικημένων περιοχών, ε την προϋπόθεση να απέχουν από 
άλλα κτίρια 10 μέτρα τουλάχιστον. 

4.4 οι δείκτες πυραντίστασης τνω δομικών και φερό- 
ντων στοιχείων του περιβλήματος του πυροδιαμερίσμα- 
τος, θα αποδεικνύονται από πιστοποιητικά έγγραφα εξου¬ 
σιοδοτημένων εργαστηρίων της ημεδαπής ή της αλλοδα¬ 
πής ή από υπεύθυνη δήλωση του συντάξαντοςή άλλου αρ¬ 
μόδιου μηχανικού. 

4.5 Επικίνδυνοι χώροι (χώροι αποθήκευσης ευφλέκτων 
υγρών, υγρών ή αερίων καυσίμων, λεβητοστάσια, ηλε- 
κτρομηχανολογικές εγκατάστασεις κ.λ.π.) πρέπει να απο- 

τελούν ξεχωριστό πυροδιαμέριαμα με δείκτη πυραντίστα- 
σης τουλάχιστον μίας (1) ώρας και να μην τοποθετούνται 
από κάτω ή σε άμεση γειτονία με τις εξόδους των αποθη¬ 
κών. 

ΚΕΦΑΛΑΙΟ Γ' 

ΕΝΕΡΓΗΤΙΚΗ ΠΥΡΟΠΡΟΣΤΑΣΙΑ 
Αρθρο 5 

Προληπτικά μέτρα 

Όλες οι αποθήκες, που εμπίπτουν στις διατάξεις της 
παρούσας υποχρεούνται να λαμβάνουν τα παρακάτω προ¬ 
ληπτικά μέτρα πυροπροστασίας: 

α. Ανάρτηση πινακίδων σε εμφανή σημεία της αποθή¬ 
κης με οδηγίες πρόληψης πυρκαγιάς και τρόπους ενέρ¬ 
γειας του προσωπικού σε περίπτωση έναρξης πυρκα¬ 
γιάς. 

β. Σήμανση θέσης πυροσβεστικών υλικών και μέσων, 
γ. Σήμανση επικίνδυνων υλικών και χώρων, 
δ. Απαγόρευση καπνίσματος και χρήσης γυμνής φλόγας 
(σπίρτα, αναπτήρες κλπ.) σε επικίνδυνους χώρους. 

ε. Κατάλληλη διευθέτηση του χώρου αποθήκευσης 
υλών που μπορούν να αυταναφλεγούν. 

στ. Τήρηση διόδων μεταξύ των αποθηκευμένων υλικών 
για την διευκόλυνση επέμβασης σε περίπτωση έναρξης 
πυρκαγιάς σ’ αυτά. 

ζ. Η αποθήκευση των υλικών να γίνεται έτσι ώστε αυτά 
να απέχουν από την οροφή του κτιρίου τουλάχιστον 50 
εκατοστά του μέτρου. 

η. Απομάκρυνση των ευφλέκτων υλών από θέσεις όπου 
γίνεται χρήση γυμνής φλόγας, από όπου προκαλούνται 
σπινθήρες και γενικά από πηγές εκπομπής θερμότητας. 

θ. Συνεχής καθαρισμός όλων των χώρων των αποθηκών 
και άμεση απομάκρυνση των υλών που μπορούν να ανα- 
φλεγούν. 

ι. Αποψίλωση των χώρων από ξηρά χόρτα και απομά¬ 
κρυνση αυτών. 

ια. Κατάλληλη περίφραξη για υπαίθριους ή ημιϋπαί- 
θριους χώρους αποθηκών με μαντρότοιχο ή πλέγμα, της 
οποίας το συνολικό ύψος να είναι τουλάχιστον δύο (2) μέ¬ 
τρα. 

ιβ. Η αποθήκευση των υλικών σε υπαίθριους ή ημιϋπαί- 
θριους χώρους να απέχει τουλάχιστον τρία (3) μέτρα από 
τα γειτνιάζοντα κτίρια. 

ιγ. Δημιουργία προϋποθέσεων για την αποφυγή τυχαίας 
ανάμειξης υλικών που μπορούν να προκαλέσουν εξώ¬ 
θερμη αντίδραση. 

ιδ. Επιμελής συντήρηση, τακτική επιθεώρηση και έλεγ¬ 
χος των ηλεκτρικών εγκαταστάσεων σύμφωνα με τους 
σχετικούς κανονισμούς. 

ιε. Επαρκής και συχνός αερισμός (φυσικός ή τεχνικός) 
των χώρων αποθήκευσης. 

ιστ. Ανοίγματα υπόγειων χώρων αποθήκευσης θα προ¬ 
στατεύονται με ειδικά συρμάτινα πλέγματα. 

ιζ. Επιθεώρηση, από υπεύθυνο υπάλληλο, όλων των χώ¬ 
ρων της αποθήκης μετά την διακοπή της εργασίας καθώς 
και τις εργάσιμες ώρες για επισήμανση και εξάλειψη τυχόν 
υφισταμένων προϋποθέσεων εκδήλωσης πυρκαγιάς. 

ιη. Λήψη και κάθε άλλου κατά περίπτωση μέτρου που 
αποβλέπει στην αποφυγή αιτίων και τη μείωση του κινδύ¬ 
νου από πυρκαγιά. 


Άρθρο 6 

6.1 Χειροκίνητο σύστημα συναγερμού 
Χειροκίνητο ηλεκτρικό σύστημα συναγερμού, απαιτεί¬ 
ται: 

- Στις αποθήκες κατηγοριών Ζ,, Ζ 2 και Ζ 3 με περισσότε¬ 
ρους από δύο (2) ορόφους 

- Στις αποθήκες της κατηγορίας Ζ 3 , ανεξάρτητα από τον 
αριθμό ορόφων που καταλαμβάνουν, με συνολική στε¬ 
γασμένη επιφάνεια άνω των 2.500 τ.μ. 

6.2 Αυτόματο σύστημα πυρανίχνευσης 

6.2.1. Αυτόματο σύστημα πυρανίχνευσης επιβάλλεται 
σε αποθήκες τις κατηγορίας Ζ 2 με συνολικό εμβαδά μεγα¬ 
λύτερο από 2.000 τ.μ., καθώς και σε όλες τις αποθήκες * 
της· κατηγορίας Ζ 3 με συνολικό εμβαδό μεγαλύτερο από 

1.000 τ.μ. 

6.2.2. Αποθήκες της κατηγορίας Ζ 1 με εμβαδό μεγαλύ¬ 
τερο των 200 τ.μ. καθώς και όλες οι αποθήκες των κατη¬ 
γοριών Ζ 2 και Ζ 3 που στεγάζονται σε κτίρια των οποίων οι 
υπερκείμενοι όροφοι ή τμήματα αυτών χρησιμοποιούνται 
για κατοικία, προσωρινή διανομή, εκπαίδευση, γραφεία, 
καταστήματα, συνάθροιση κοινού, υγεία και κοινωνική 
πρόνοια, υποχρεούνται στην εγκατάσταση αυτόματου συ¬ 
στήματος πυρανίχνευσης. 

6.2.3. Τα παραπάνω συστήματα θα κατασκευάζονται 
σύμφωνα με τα Εθνικά πρότυπα και εφόσον δεν υπάρχουν 
σύμφωνα με το Παράρτημα^Α» της 3/1981 (Β 20) Πυρο¬ 
σβεστικής Διάταξης. 

6.3 Φορητά μέσα πυρόσβεσης 

6.3.1. Σε όλες τις αποθήκες επιβάλλεται η ύπαρξη φο¬ 
ρητών πυροσβεστήρων αναλόγου βάρους και με κατάλ¬ 
ληλη γόμωση για τους χώρους που πρόκειται να προστα¬ 
τεύουν, οι οποίοι να είναι σύμφωνοι με τα Εθνικά πρότυπα. 

Ο απαιτούμενος αριθμός πυροσβεστήρων προκύπτει 
ως εξής: 

. Για την κατηγορία Ζ^, από την διαίρεση του μικτού εμ- 
βαδού της στεγασμένης επιφάνειας διά των 500 τ.μ. 
και το πηλίκο θα στρογγυλοποιείται στον πλησιέστερο 
ακέραιο αριθμό. 

. Γ ια την κατηγορία Ζ,, από την διαίρεση του μικτού εμ- 
βαδού της στεγασμένης επιφάνειας διά των 350 τ.μ. 
και το πηλίκο θα στρογγυλοποιείται στον πλησιέστερο 
ακέραιο αριθμό. 

. Γ ια την κατηγορία Ζ 2 , από την διαίρεση του μικτού εμ- 
βαδού της στεγασμένης επιφάνειας διά των 250 τ.μ. 
και το πηλίκο θα στρογγυλοποιείται στον πλησιέστερο 
ακέραιο αριθμό. 

. Για την κατηγορία Ζ 3 , από την διαίρεση του μικτού εμ- 
βαδού της στεγασμένης επιφάνειας διά των 200 τ.μ. 
και το πηλίκο θα στρογγυλοποιείται στον πλησιέστερο 
ακέραιο αριθμό. 

Σημείωση: Ανξάρτητα από τους παραπάνω υπολογι¬ 
σμούς, σε όλες τις κατηγορίες ο ελάχιστος 
αριθμός πυροσβεστήρων σε καμία περίπτωση 
δεν θα είναι μικρότερος από δύο (2). 

6.3.2. Οι πυροσβαστήρες θα τοποθετούνται σε προσιτά 
σημεία, κατά προτίμηση κοντά στις σκάλες και τις εξό¬ 
δους και σε τέτοιες θέσεις, ώστε κανένα σημείο των προς 
προστασία χώρων να μην απέχει απόσταση μεγαλύτερη 
από τον πλησιέστερο πυροσβεστήρα ως εξής: 

. Για την κατηγορία Ζ 0 , 30 μέτρα 
. Για την κατηγορία Ζ,, 25 μέτρα 
. Γ ια την κατηγορία Ζ 2 , 20 μέτρα 
. Για την κατηγορία Ζ 3 , 15 μέτρα 

6.4 Μόνιμο υδροδοτικδ πυροσβεστικό δίκτυο 

6.4.1. Μόνιμο υδροδοτικό πυροσβεστικό δίκτυο επι¬ 
βάλλεται στις παρακάτω περιπτώσεις: 

. Σε αποθήκες της κατηγορίας Ζ, που έχουν συνολική 
στεγασμένη επιφάνεια μεγαλύτερη από 3.000 τ.μ. 

. Σε αποθήκες της κατηγορίας Ζ 2 που έχουν συνολική 
στεγασμένη επιφάνεια μεγαλύτερη από 2.500 τ.μ. 

. Σε αποθήκες της κατηγορίας Ζ 3 που έχουν συνολική 
στεγασμένη επιφάνεια μεγαλύτερη από 1.500 τ.μ. 

Το υδροδοτικό πυροσβεστικό δίκτυο να καλύπτει και 
τους τυχόν υπαίθριους χώρους που χρησιμοποιούνται για 
αποθήκευση πρώτων υλών ή έτοιμων προϊόντων. 

6.4.2. Αποθήκες όλων των κατηγοριών (Ζ^, Ζ,. Ζ 2 και 
Ζ 3 ) που δεν υποχρεούνται στην εγκατάσταση μόνιμου 
υδροδοτικού πυροσβεστικού δικτύου πρέπει να διαθέτουν 
σημεία υδροληψίας με μόνιμα προσαρμοσμένους κοινούς 
ελαστικούς σωλήνες νερού με ακροφύσιο (αυλίσκο) που 
καλύπτουν όλους τους χώρους. Οι σωλήνες αυτοί πρέπει 
να είναι τοποθετημένοι σε επίκαιρα σημεία μέσα σε ειδικά 
ερμάρια. 

6.4.3. Το μόνιμο υδροδοτικό πυροσβεστικό δίκτυο να 
κατασκεϋαζεται σύμφωνα με το πρότυπο ΕΛΟΤ 664 ή τα 
καθοριζόμενα στο Παράρτημα Β της 3/1981 πυροσβεστι¬ 
κής Διάταξης. 

6.5 Αυτόματο σύστημα κατάσβεσης 

6.5.1. Αποθήκες που στεγάζονται σε κτίρια ή τμήματα 
κτιρίων των οποίων οι υπερκείμενοι όροφοι ή τμήματα αυ¬ 
τών χρησιμοποιούνται για κατοικία, προσωρινή διαμονή, 
εκπαίδευση, γραφεία, καταστήματα, συνάθροιση κοινού, 
υγεία και κοινωνική πρόνοια, υποχρεούνται στην εγκατά¬ 
σταση αυτόματου συστήματος κατάσβεσης στις εξής πε¬ 
ριπτώσεις: 

. Αποθήκες κατηγορίας Ζ 1 με εμβαδό ορόφου μεγαλύ¬ 
τερο των 700 τ.μ. 

. Αποθήκες κατηγορίας Ζ 2 με εμβαδό ορόφου μεγαλύ¬ 
τερο των 300 τ.μ. 

. Σε όλες τις αποθήκες της κατηγορίας Ζ 3 . 

6.5.2. Η εγκατάσταση αυτόματου συστήματος κατά¬ 
σβεσης απαλλάσει από την υποχρέωση εγκατάστασης συ¬ 
στήματος πυρανίχνευσης. Το αντίστροφο όμως δεν 
ισχύει. 

6.5.3. Το αυτόματο σύστημα κατάσβεσης να κατασκευά¬ 
ζεται σύμφωνα με τα Εθνικά πρότυπα και έαν δεν υπάρ¬ 
χουν σύμφωνα με το Παράτημα «Γ» της 3/1981 Πυροσβε¬ 
στικής Διάταξης. 

6.5.4. Όπου εγκαθίσταται αυτόματο σύστημα καταιονι¬ 
σμού ύδατος, το ειδικό υδραυλικό δίκτυο των καταιονητή- 
ρων εφόσον εξυπηρετεί μέχρι έξι (6) κεφαλές καταιονη- 
τήρων, επιτρέπεται να συνδεθεί απευθείας με το εσωτε¬ 
ρικό υδραυλικό δίκτυο ύδατος του κτιρίου, υπό την προϋ¬ 
πόθεση ότι αυτό έχει την δυνατότητα να παρέχει 6 λίτρα 
ύδατος ανά πρώτο λεπτό και ανά τετραγωνικό μέτρο σε 
ολόκληρη την επιφάνεια του προστατευόμενου χώρου και 
την απαιτούμενη πίεση γαι τη σωστή λειτουργία των κα- 
ταιονητήρων. Μεταξύ του ειδικού υδραυλικού δικτύου αυ¬ 
τών των καταιονητήρων και του εσωτερικού υδραυλικού 
δικτύου ύδατος του κτιρίου πρέπει να παρεμβάλλεται 


βάνα με ασφαλιστικό μηχανισμό που την κλειδώνει στην 
ανοιχτή θέση. 

Αρθρο 7 

Υπαίθριες - ημιϋπαίθριες αποθήκες 

7.1 Όταν υπαίθριοι ή ημιϋπαίθριοι χώροι χρησιμοποιού¬ 
νται ως αποθήκες, πρέπει να λαμβάνονται σ' αυτές τα 
ανάλογα προληπτικά μέτρα του άρθρου 5 της παρού¬ 
σας, 

7.2 Οι υπαίθριες ή ημιϋπαίθριες αποθήκες υποχρεού- 
νται να διαθέτουν ειδικά στεγασμένο χώρο «ΣΤΑΘΜΟΣ 
ΕΡΓΑΛΕΙΩΝ ΚΑΙ ΜΕΣΩΝ», στον οποίο θα υπάρχουν δύο 
(2) φορητοί πυροσβεστήρες, ένα (1) δοχείο με άμμο, ένα 
(1) πτύο και μία (1) σκαπάνη, ως εξής: 

- Για την κατηγορία Ζ, ένας (Ι)Σταθμόςανά 2.000 τ.μ. 

- Για την κατηγορία Ζ 2 ένας {1) Σταθμός ανά 1.500 τ.μ. 

- Για την κατηγορία Ζ 3 ένας (1) Σταθμός ανά 1.000 τ.μ. 
Ανεξάρτητα από τον παραπάνω υπολογισμό θα υπάρχει 

ένας τουλάχιστον Σταθμός Εργαλείων και Μέσων. 

7.3 Επιβάλλεται η εγκατάσταση μόνιμου υδροδοτικού πυ¬ 
ροσβεστικού δικτύου, σε υπαίθριους ή ημιυπαίθριους χώ¬ 
ρους κτιρίων ή οικοπέδων που χρησιμοποιούνται ως απο¬ 
θήκες, στις εξής περιπτώσεις: 

. Κατηγορίας Ζ 1 , με συνολική επιφάνεια αποθήκευσης 
μεγαλύτερη από 5.000 τ.μ. 

. Κατηγορίας Ζ 2 , με συνολική επιφάνεια αποθήκευσης 
μεγαλύτερη από 4.000 τ.μ. 

. Κατηγορίας Ζ 3 , με συνολική επιφάνεια αποθήκευσης 
μεγαλύτερη από 3.000 τ.μ. 

Στις παραπάνω επιφάνειες θα λαμβάνονται υπόψη μόνο 
οι χώροι αποθήκευσης και όχι η συνολική οικοπεδική 
έκταση. Σχετικός όρος θα αναγράφεται στο εκδιδόμενο 
πιστοποιητικό πυροπροστασίας. 

7.4. Υπαίθριες ή ημιϋπαίθριες αποθήκες που δεν υποχρε- 
ούνται στην εγκατάσταση μόνιμου υδροδοτικού πυροσβε¬ 
στικού δικτύου επιβάλλεται να διαθέτουν σημεία υδρολη¬ 
ψίας με μόνιμα προσαρμοσμένους κοινούς ελαστικούς 
σωλήνες νερού με ακροφύσιο (αυλίσκο) που να καλύ¬ 
πτουν όλους τους χώρους. Οι σωλήνες αυτοί πρέπει να εί¬ 
ναι τοποθετημένοι σε επίκαιρα σημεία μέσα σε ειδικά ερ¬ 
μάρια. Στις περιπτώσεις που δεν υπάρχει δίκτυο ύδρευ¬ 
σης στην περιοχή απαλλάσσεται από την παραπάνω υπο¬ 
χρέωση, θα εφοδιάζονται όμως με ένα (1) τροχήλατο πυ¬ 
ροσβεστήρα ξηρός σκόνης των 25 χιλιογράμμων. 

Αρθρο 8 

Οργάνωση και εκπαίδευση προσωπικού 

Οι ιδιοκτήτες ή εκμεταλλευτές των αποθηκών της πα¬ 
ρούσας διάταξης υποχρεούνται να οργανώνουν και εκπαι¬ 
δεύουν το προσωπικό τους σε θέματα πυροπροστασίας, 
κατάσβεσης πυρκαγιών κ.λ.π. σύμφωνα με τα καθοριζό¬ 
μενα στο παράτημα «Ε» της 3/1981 Πυροσβεστικής Διά¬ 
ταξης. 

ΚΕΦΑΛΑΙΟ Δ’ 

ΔΙΑΔΙΚΑΣΙΑ ΕΦΑΡΜΟΓΗΣ 

Αρθρο 9 

Μελέτη πυροπροστασίας - Χορήγηση πιστοποιητικού 
Αποκλίσεις 

9.1 Για τις αποθήκες, που εμπίπτουν στις διατάξεις της 

παρούσας, επιβάλλεται η σύνταξη μελέτης πυροπροστα¬ 
σίας από Διπλωματούχους ή Τεχνολόγους Μηχανικούς, 
σύμφωνα με τις ισχύουσες διατάξεις που ρυθμίζουν τα 
επαγγελματικά δικαιώματα αυτών. Οι Πυροσβεστικές 
Υπηρεσίες διατηρούν το δικαίωμα να ελέγχουν αν ο υπο- 
γράφων την μελέτη έχει αυτά το δικαίωμα. 

Απδ την υποχρέωση σύνταξης μελέτης πυροπροστα¬ 
σίας απαλλάσσονται οι αποθήκες κατηγορίας Ζ 0 για τις 
οποίες θα χορηγείται πιστοποιητικό πυροπροστασίας 
ύστερα από αυτοψία, για να διαπιστωθεί αν έχουν ληφθεί 
τα προληπτικά μέτρα του άρθρου 5 και τα φορητά μέσα 
της παραγρ. 6.3. της παρούσας. 

9.2 Η μελέτη πυροπροστασίας υποβάλλεται προς 
έγκριση στην αρμόδια κατά τόπο Πυροσβεστική Αρχή, η 
οποία αφού διαπιστώσει, ύστερα από αυτοψία, ότι έχουν 
ληφθεί τα προβλεπόμενα από την εγκεκριμένη μελέτη μέ¬ 
τρα και μέσα πυροπροστασίας, χορηγεί πιστοποιητικό 
διάρκειας πέντε (5) ετών. 

9.3 Τα απαιτούμενα δικαιολογητικά που πρέπει να υπο¬ 
βάλλονται στην Πυροσβεστική Αρχή για την έγκριση της 
μελέτης και τη χορήγηση πιστοποιητικού πυροπροστα¬ 
σίας, είναι αυτά που προβλέπονται από την Κ.Υ.Α. 3021/ 
19/6/1986 (Β' 847) για τις βιομηχανικές - βιοτεχνικές επι¬ 
χειρήσεις και αποθήκες. 

9.4 Σε κτίρια στα οποία λειτουργούν αποθήκες και είναι 
αποδεδειγμένα αδύνατη η πλήρης συμμόρφωση προς ορι¬ 
σμένους όρους των άρθρων 3 παραγρ. 3.1 και 3.2 και 4 
παράγρ. 4.1 και 4.2 της παρούσας, η Πυροσβεστική Αρχή 
δύναται να εγκρίνει αποκλίσεις από την εφαρμογή της εν 
λόγω Διάταξης, ύστερα από απόφαση τριμελούς Επιτρο¬ 
πής αποτελούμενης από υπαλλήλους του Πυροσβεστικού 
Σώματος, στην οποία συμμετέχει ένας (1) τουλάχιστον 
Αξιωματικός, υπό την προϋπόθεση ότι δεν θα παραβλά¬ 
πτεται ο βασικός σκοπός της πυροπροστασίας του κοι- 
νούπ, με ανάλογη αύξηση των προληπτικών και κατασταλ¬ 
τικών μέτρων και μέσων πυροπροστασίας. 

Η απόφαση της Επιτροπής κοινοποιείται στον ενδιαφε¬ 
ρόμενο επιχειρηματία με αποδεικτικό επίδοσης. 

9.5. Την απόφαση της Πυροσβεστικής Αρχής, δύναται να 
προσβάλει ο ενδιαφερόμενος, με ένσταση του που υπο¬ 
βάλλεται εντός μηνάς στην κατά τόπο αρμόδια Πυροσβε¬ 
στική Αρχή. Η εν λόγω ένσταση εξετάζεται από Δευτερο¬ 
βάθμια Επιτροπή, συγκροτούμενη με απόφαση του οι¬ 
κείου Νομάρχη, ύστερα από πρόταση της αρμόδιας Πυρο¬ 
σβεστικής Αρχής και αποτελείται από τον Διοικητή αυτής 
ως Πρόεδρο και δύο (2) Διπλωματούχους Μηχανικούς που 
έχουν την ιδιότητα του Δημοσίου υπαλλήλου. Σε περί¬ 
πτωση αδυναμίας συγκράτησης Δευτεροβάθμιας Επιτρο¬ 
πής σε κάποια πόλη, ο κατά τόπο αρμόδιος Διοικητής δια¬ 
βιβάζει την υποβληθείσα ένσταση με τον σχετικό φέκελλο 
στην έχουσα αυτή τη δυνατότητα πλησιέστερη Υπηρεσία 
του Πυροσβεστικού Σώματος. Στην περίπτωση αυτή η 
Δευτεροβάθμια Επιτροπή συγκροτείται με απόφαση του 
Νομάρχη, στην περιφέρεια του οποίου υπάγεται η εν λόγω 
ένσταση, μετά από πρόταση του Διοικητή της Υπηρεσίας 
αυτής και απαρτίζεται από τον Διοικητή της αρμόδιας 
πλέον Πυροσβεστικής Αρχής και δύο (2) Διπλωματούχους 
Μηχανικούς που έχουν την ιδιότητα του Δημοσίου υπαλ¬ 
λήλου, οι οποίοι υπηρετούν σε Υπηρεσία που εδρεύει 
στην περιοχή δικαιοδοσίας του Νομάρχη αυτού. 

Στην αυτοψία που διενεργείται από τις παραπάνω Επι¬ 


τροπές δικαιούται να παρίσταται ο ενδιαφερόμενος ή ο 
μελετητής. 

Αρθρο 10 

Έλεγχος τήρησης των μέτρων πυροπροστασίας 

10.1 Ο έλεγχος για την τήρηση των μέτρων και μέσων 
πυροπροστασίας σε αποθήκες που εμπίπτουν στις διατά¬ 
ξεις της παρούσας ανήκει στην αρμοδιότητα των πυρο¬ 
σβεστικών οργάνων και οι ιδιοκτήτες ή εκμεταλλευτές των 
εν λόγω αποθηκών υποχρεούνται να τους διευκολύνουν 
ανά πάσα στιγμή. 

10.2 Την ευθύνη συντήρησης και καλής λειτουργίας 
όλων των συστημάτων και μέσων πυροπροστασίας έχει ο 
ιδιοκτήτης ή εκμεταλλευτής της αποθήκης. 

Για το σκοπό αυτό, επιβάλλεται τουλάχιστον μια φορά 
το χρόνο έλεγχος όλων των φορητών και μονίμων συστη¬ 
μάτων πυροπροστασίας, από άτομο που έχει τα απαραί¬ 
τητα από τον νόμο προσόντα και θα ενημερώνει ενυπό¬ 
γραφα το τηρούμενο από την επιχείρηση σχετικό βιβλίο 
ελέγχου. 

Αρθρο 11 

Κυρώσεις 

11.1 Οι παραβάτες της παρούσας διώκονται και τιμω¬ 
ρούνται σύμφωνα προς τις διατάξεις του άρθρου 433 του 
Ποινικού Κώδικα. 

11.2 Η Πυροσβεστική Αρχή, σε οποιαδήποτε περί¬ 
πτωση που διαπιστώσει ύστερα από αυτοψία, ότι δεν τη¬ 
ρούνται τα διαλαμβανόμενα στην παρούσα Διάταξη μέτρα 
και μέσα πυροπροστασίας, ανακαλεί το πιστοποιητικό και 
κοινοποιεί την απόφασή της αυτή στην αρμόδια Αρχή για 
την χορήγηση της άδειας λειτουργίας. 

Αρθρο 12 

Τελικές - Μεταβατικές Διατάξεις 

12.1 Οι ιδιοκτήτες ή εκμεταλλευτές των αποθηκών που 
ήδη λειτουργούν, υποχρεούνται εντός τριών (3) μηνών 
από την έναρξη ισχύος της παρούσας, να υποβάλλουν με¬ 
λέτη πυροπροστασίας στην οικεία Πυροσβεστική Αρχή για 
έγκριση. 

12.2 Οι αποθήκες της προηγούμενης παραγράφου 
υποχρεούνται μέσα σε δύο (2) μήνες από την έγκριση της 
μελέτης να έχουν λάβει όλα τα προληπτικά μέτρα του άρ¬ 
θρου 5 καθώς και τα φορητά μέσα των άρθρων 6 και 7 
οπότε στις περιπτώσεις: 

- Όπου δεν προβλέπονται από την μελέτη μόνιμα συ¬ 
στήματα, χορηγείται πιστοποιητικό πυροπροστασίας διάρ¬ 
κειας πέντε (5) ετών. 

- Αν προβλέπονται μόνιμα συστήματα, δύναται να χορη¬ 
γηθεί προσωρινό πιστοποιητικό διάρκειας μέχρι ένα (1) 
χρόνο για την εγκατάστασή τους και στην συνέχεια χορη¬ 
γείται οριστικό πιστοποιητικό πυροπροστασίας διάρκειας 
πέντε (5) ετών. 

12.3 Ομοίως αποθήκες που πρόκειται να λειτουργή¬ 
σουν μετά την έναρξη ισχύος της παρούσας, εφόσον υπο- 
χρεούνται στην εγκατάσταση μονίμων συστημάτων πυρο¬ 
προστασίας (υδροδοτικό πυρ/κό δίκτυο, αυτόματη κατά¬ 
σβεση, πυρανίχνευση κ.λ.π.) η Πυροσβεστική Αρχή δύνα- 
ται να χορηγεί προσωρινό πιστοποιητικό μέχρι ένα (1) 
χρόνο για την εγκατάστασή τους. 

12.4 Αποθήκες στις οποίες έχει χορηγηθεί πιστοποιη- 

τικό πυροπροστασίας πριν από την έναρξη ισχύος της πα¬ 
ρούσας, σύμφωνα με την 7600/700/1960 Εγκύκλιο Δια¬ 
ταγή Αρχηγείου Πυροσβεστικού Σώματος, υποχρεούνται 
δύο ( 2 ) μήνες πριν την λήξη του πιστοποιητικού να υπο¬ 
βάλλουν μελέτη σύμφωνα με τις διατάξεις της παρούσας. 
Αν δεν καθορίζεται η διάρκεια ισχύος του πιστοποιητικού, 
αυτή θεωρείται ότι είναι πέντε (5) έτη. 

12.5 Οι ιδιοκτήτες ή εκμεταλλευτές των αποθηκών που 
θα λάβουν πιστοποιητικό πυροπροστασίας σύμφωνα με 
τις διατάξεις της παρούσας, υποχρεούνται δύο ( 2 ) μήνες 
πριν από την λήξη ισχύος του, να ζητούν με αίτησή τους 
από την Πυροσβεστική Αρχή ανανέωση του πιστοποιητι¬ 
κού. 

Αρθρο 13 
Ισχύς εφαρμογής 

Η ισχύς της παρούσας Διάταξης αρχίζει από την δημο¬ 
σίευσή της στην εφημερίδα της Κυβέρνησης. 

Αθήνα, 9 Φεβρουάριου 1996 
Ο Αρχηγός 

Αντιστράτηγος ΝΙΚΟΛΑΟΣ ΑΛΕΒΙΖΑΚΗΣ 

(Εγκρίθηκε από τον Υπουργό Δημόσιας Τάξης 
στις 27.2.1996) 


ΠΑΡΑΡΤΗΜΑ Α 

Συνημμένο στην υπ' αριθ. 6/1996 Πυροσβεστική Διά¬ 
ταξη 

Μέθοδος υπολογισμού πυροθερμικού φορτίου 

Για τον υπολογισμό του πυροθερμικού φορτίου των 
αποθηκών παρέχονται ενδεικτικά τα παρακάτω στοι¬ 
χεία: 

Η μέση πυκνότητα πυροθερμικού φορτίου των αποθη¬ 
κών είναι το κριτήριο για την κατάταξή τους στις κατηγο¬ 
ρίες Ζ1, Ζ2, Ζ3. 

Ο υπολογισμός του πυροθερμικού φορτίου μπορεί να 
γίνει από την παρακάτω σχέση: 

Β * Γ 

Α = - 

Δ 

όπου: Α = μέση πυκνότητα πυροθερμικού φορτίου 

Β = ποσό θερμότητας που απελευθερώνεται κατά 
την καύση ενός (1) χιλιογράμμου (Κςι - ) υλικού, σε 
Μύ/Κ9Γ 

Γ = αποθηκευόμενη ποσότητα υλικού, σε Κςι- 
Δ = συνολική επιφάνεια της αποθήκης, σε ιπ 2 

ΣΗΜ. (1): Στον πίνακα που ακολουθεί δίνονται οι τιμές 
ποσών θερμότητας που απελευθερώνονται ανά χιλιό¬ 
γραμμο συνήθων υλικών. 

ΣΗΜ. (2): Αν η αποθηκευόμενη ποσότητα των υλικών 
δεν είναι γνωστή, μπορεί να υπολογισθεί από τη σχέση: 

πί = Ρ*ν 

όπου: π = η συνολική ποσότητα υλικών σε «θγ 
Ρ = πυκνότητα υλικού σε Κ 9171 Τ 1 3 
V = συνολικός όγκος των αποθηκευόμενων υλικών 
σε πι 3 

Ο όγκος (V) που καταλαμβάνουν τα υλικά, υπολογίζεται 


από το γινόμενο του εμβαδού επιφάνειας που χρησιμεύει 
για την αποθήκευση επί το ύψος αποθήκευσης. 

Η δε πυκνότητα (Ρ) κάθε υλικού πρέπει να αναφέρεται 
στη μελέτη και αποτελεί υποχρέωση του ενδιαφερόμενου 
επιχειρηματία ή μελετητή. 

ΠΑΡΑΔΕΙΓΜΑ 

Σε αποθήκη βάμβακοςσυνολικής επιφάνειας 1000 τ.μ., 
η συνολική αποθηκευόμενη ποσότητα βάμβακος είναι 
100 τόνοι. Η μέση πυκνότητα του πυροθερμικού φορτίου 
της αποθήκης, είναι: 

Υπολογισμός: 

Βάσει του παρακάτω Πίνακα, για το βαμβάκι έχουμε: 

Β= 17,56 Μϋ/Κ 9 Γ 

Συνεπώς: 

ΒΤ 17.56 λυ/Κρτ* 100,000 Κ0Γ 
Α= —-Α =---—-» Α= 1756 Χυ/ιι* 8 

Δ 1,000 ππ2 

ΠΙΝΑΚΑΣ 


Όπου φαίνονται τα ποσά θερμότητας που εκλύονται 
κατά την καύση ενός (1) (Κ 9 Γ) υλικού σε ΜϋουΙθ. 


ΥΛΙΚΑ 

ΜϋουΙθ / Κ 9 Γ 

Αιθάνιο 

51.9 

Αιθυλένιο 

50.3 

Αιθυλοβενζόλιο 

53.0 

Αιθυλική αλκοόλη 

29.8 

Αιθυλοβρωμίδιο 

13.1 

Αιθυλοχλωρίδιο 

20.5 

Ακετόνη 

30.8 

Ακετονιτρίλιο 

30.9 

Ακετοφαινάνη 

34.5 

Ακετυλένιο (ασετυλίνη) 

49.8 

Ακρυλικά 

25.9 

Αλλυλική Αλκοόλη 

31.9 

Ανιλίνη 

36.5 

Ανθρακας 

31.4 

Αργίλιο 

31.0 

Αργό Πετρέλαιο 

43.1 

Ασφαλτος 

39.9 

Βαμβακέλαιο 

39.8 

Βαμβάκι 

17.6 

Βενζίνη 

41.8 

Βενζαλδεϋδη 

33.2 

Βενζυλική αλκοόλη 

36.3 

Βενζοϊκό οξύ 

26.4 

Βενζόλιο 

41.9 

Βουτιλική Αλκοόλη 

36.1 

Βουτυρικό οξύ 

24.9 

Βούτυρο 

31.1 

Γαιάνθρακας 

30.0 

Δυναμίτιδα 

5.4 

Διαιθυλαμίνη 

41.6 

Δέρμα 

18.6 

Διαιθυλική κετόνη 

35.6 

Διαιθυλικός εστέρας 

20.5 

Διαιθυλανιλίνη 

39.5 

Ελαστικά 

39.5 

Εξάνιο 

48.1 

Επτάνιο 

48.0 

Ελαιολιπαντικά 

47.5 

Ζωικό μαλλί 

22.1 

Ζωικό λίπος 

39.8 

Κυκλοεξανόλη 

37.2 ' 

Ισοπεντάνιο 

48.6 

Κερί 

39.5 

Κυτταρίνη 

15.1 

Κωκ 

27.1-34.3 

Κρεζόλη 

34.1 

Καμφορά 

38.9 

Λιγνίτης 

15.09 

Λινέλαιο 

39.30 

Λίπος 

39.7 

Μεθάνιο 

55.7 

Μεθυλική αλκοόλη 

22.3 

Μαγνήσιο 

28.0 

Μυρμηγκικό οξύ 

5.7 

Ναφθαλίνη 

40.2 

Νιτροβενζόλιο 

25.1 

Νιτρομεθάνιο 

11.6 

Νάτριο 

9.0 

Οικιακά απορρίμματα 

8.4 - 20.9 

Οινόπνευμα 

33.4 

Οκτάνιο 

47.8 

Οξικό οξύ 

14.6 

Ξυλόλιο 

43.0 

Παραφίνη 

46.4 

Πετρέλαιο Οίε&β! 

41.4 

Παραφινούχο κερί 

46.7 

Πίσσα 

34.8 

Πιπεριδίνη 

40.6 

Προπάνιο ν 

50.0 

Προπυλική αλκοόλη 

33.0 

Πυριδίνη 

40.6 

Πετρέλαιο φωτιστικό 

43.5 

Πολυαιθυλένιο 

51.1 

Πολυβινυλοχλωρίδιο 

22.1 

Πολυεστέρες 

23.2 

Πολυουρεθάνη 

37.2 

Παλμιτικό οξύ 

39.1 

Στάρι 

16.7 

Σκόνη φελλού 

16.7 

Σακχαρόζη 

9.2 

Τολουόλιο 

42.5 

Υφάσματα 

16.7-20.9 

Υδρογόνο 

141.8 

Φελλός 

34.7 

Φουρφουραλδεϋδη 

24.4 

Φαινόλη 

32.5 

Φώσφορος 

24.6 

Χλωροφόρμιο 

3.1 


Χοιρινό λίπος 38.9 

Ψευδάργυρος 5.3 

Αθήνα, 9 Φεβρουάριου 1996 
Ο Αρχηγός 

Αντιστράτηγος ΝΙΚΟΛΑΟΣ ΑΛΕΒΙΖΑΚΗΣ 

(Εγκρίθηκε από τον Υπουργό Δημόσιας Τάξης 
στις 27.2.1996) 


ΠΑΡΑΡΤΗΜΑ Β 

Συνημμένο στην υπ’ αριθ. 6/1996 
Πυροσβεστική Διάταξη 
Αποθηκευμένα υλικά που εντάσσονται 
στην κατηγορία Ζο 

Τα υλικά και τα προϊόντα που εντάσσονται, στην πα¬ 
ρούσα διάταξη, από άποψη κινδύνου πυρκαγιάς στην κα¬ 
τηγορία Ζο των αποθηκών, θεωρούνται άκαυστα και είναι 
τα παρακάτω: 

- Παραγόμενα προϊόντα από πυρίμαχα και οξύμαχα 
υλικά. 

- Προϊόντα από γυαλί. 

- Έτοιμο σκυρόδεμα. 

- Τσιμέντο. 

- Σίδηρος για οικοδομικές εργασίες. 

- Μάρμαρο. 

- Προϊόντα από αμίαντο. 

- Προϊόντα από γύψο. 

- Λειαντικά μέσα. 

- Σύρματα, αλυσίδες, συρματοπλέγματα, κοχλίες, 
καρφοβελόνες, καρφίτσες. 

- Οπτικοί ύαλοι και σκελετοί οματοϋαλίων. 

- Φωτογραφικά και οπτικά όργανα. 

- Ψευδοκοσμήματα, ωρολόγια. 

- Πολύτιμα μέταλλα και λίθοι. 

Αθήνα, 9 Φεβρουαρίου 1996 
Ο Αρχηγός 

Αντιστράτηγος ΝΙΚΟΛΑΟΣ ΑΛΕΒΙΖΑΚΗΣ 

(Εγκρίθηκε από τον Υπουργό Δημόσιας Τάξης 
στις 27.2.1996) 

-4- 

Αριθ. 298 (2) 

Απαγόρευση κυνηγίου στο Ν. Κορινθίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/94 «Συμπλήρωση διατάξεων για την Νο¬ 
μαρχιακή Αυτοδιοίκηση και άλλες διατάξεις». 

β) Του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 
Ν. 177/75. 

γ) Του Π.Δ. 94/1993 «Καθορισμός αρμοδιοτήτων που 
διατηρούνται από τον Υπουργό και τις περιφερειακές αρ¬ 
χές ή όργανα διανομαρχιακού επιπέδου του Υπουργείου 
Γεωργίας». 

2. Την αριθ. 414985/29.11.85 κοινή απόφαση του 
Υφυπουργού Εθνικής οικονομίας και Αναπληρωτή Υπουρ¬ 
γού Γεωργίας (ΦΕΚ 757/Τ.Β/85). 

3. Την αριθ. 78006/2538/1.7.94 διαταγή του Υπουρ¬ 
γείου Γεωργίας. 

4. Την αριθ. 4820/24.10.95 αναφορά - εισήγηση του 
Δασαρχείου Κορίνθου και τα λοιπά στοιχεία που την συνο¬ 
δεύουν, απ' όπου προκύπτει η ανάγκη παντελούς απαγό¬ 
ρευσης της Θήρας σε ευρύτερη περιοχή της Λίμνης Στυμ¬ 
φαλίας, αποφασίζουμε: 

Απαγορεύουμε το κυνήγι όλων των θηραμάτων από 
1.8.1996 μέχρι 31.7.2010, σε έκταση 8.875 στρεμμάτων 
του Νομού Κορινθίας και ειδικότερα στην ευρύτερη πε¬ 
ριοχή Λίμνης Στυμφαλίας διοικητικών ορίων Κοινοτήτων 
Λαύκας - Καστανιάς, Δροσοπηγής και Στυμφαλίας, όπως 
αυτή οριοθετείται παρακάτω και φαίνεται στο απόσπασμα 
χάρτου ΓΥΣ που συνοδεύει την παρούσα. 

Η οριογραμμή της έκτασης αρχίζει από τη θέση «Σιούρι» 
Κοινότητας Λαύκας, ακολουθεί τον αγροτοδασικό δρόμο 
μέχρι αντλιοστασίου Λαύκας (συμπίτπει με το όριο του κα¬ 
ταφυγίου θηραμάτων στη θέση «Γιδόμανδρα» Λαύκας), 


κατευθύνβται, με νοητή ευθεία γραμμή, μέχρι το σημείο 
διασταύρωσης της Επ.Ο. Κιάτου - Στυμφαλίας - Γκούρας 
με την Επ. Ο. προς Κοινότητα Δροσοπηγής (εικονοστάσι), 
εκείθεν ακολουθεί την πορεία προς Κιάτο της προαναφε- 
ρόμενης Επ.Ο. Κιάτου - Στυμφαλίας - Γκούρας μέχρι το 
σημείο διασταύρωσης με την Επ.Ο. Σκοτεινής - Νεμέας 
και στη συνέχεια ακολουθεί την επαρχιακή αυτή οδό μέχρι 
τη θέση «Σιούρι» Κοινότητας Λαύκας, απ’ όπου και άρχισε. 

Το Δασαρχείο Κορίνθου παρακαλείται για την έκδοση 
της σχετικής Αστυνομικής Απαγορευτικής Διάταξης Θή¬ 
ρας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 φεβρουαρίου 1996 
Ο Περιφ. Διευθυντής 
ΙΩΑΝΝΗΣ ΣΤΑΥΡΑΚΑΣ 

